Lielais Ludzas ezers

Lielais Ludzas ezers ir ezers Ludzas novada Zvirgzdenes pagastā. Krastos Ludzas pilsēta un Isnaudas pagasts.

1927.—1930. gados padziļināta iztekošā Ludzas upe, izbūvētas slūžas, kas tagad regulē ūdeni Felicianovas HES vajadzībām. 1960. gadā Ludzas upe regulēta. 4 salas ar kopējo platību 4,8 ha. Gultne smilšaina, dūņaina, krasti pārsvarā zemi. Konstatētas 8 zivju sugas. Pietekas - Pilda, Istalsna. Ar kanāliem savienots ar Diunokļa un Mazo Ludzas ezeru. Krasta līnijas garums - 21,7 km.

Ezera krastā atrodas akmens laikmeta un agrā bronzas laikmeta iedzīvotāju Kreiču apmetne (3. g.tk. vidus p.m.ē. - 2. g.tk. vidus p.m.ē.) un Ķīšu pilskalns. Ainavisks skats no Ludzas pilsdrupām.

Ārējās saites 
 www.ezeri.lv

Skatīt arī 
 Latvijas lielākie ezeri

Ludzas novada ezeri
Zvirgzdenes pagasts